લીવર ટ્રાન્સપ્લાન્ટ માટે લીવરની જરૂર પડે. લીવર ટ્રાન્સપ્લાન્ટની પ્રક્રિયામાં દર્દીનું ખરાબ થયેલું લીવર કાઢી તેની જગ્યાએ દાતાના શરીરમાંથી કાઢેલું અડધું લીવર અથવા કેડેવર દાતાના શરીરમાંથી કાઢેલું આખુ લીવર મૂકવામાં આવે છે. મોટાભાગના કેસમાં તંદુરસ્ત વ્યક્તિના શરીરમાંથી અડધું લીવર લેવામાં આવે છે કારણ કે, કેડેવર દાતા સમાજમાં હજુ જોઈએ તેટલા મળતા નથી. અડધું લીવર દાન કરવું એ સલામત પ્રક્રિયા છે અને અડધું થયેલું લીવર ફરી પાછુ એક મહિનામાં આખું થઈ જાય છે. લીવરનું દાન ફકત પરિવારજનો જ કરી શકે છે.